CELEX: 62019TN0143
Language: da
Date: 2019-03-02 00:00:00
Title: Sag T-143/19: Sag anlagt den 2. marts 2019 — Solar Ileias Bompaina mod Kommissionen

29.4.2019   
            
            
               DA
            
            
               Den Europæiske Unions Tidende
            
            
               C 148/61
            
         
      Sag anlagt den 2. marts 2019 — Solar Ileias Bompaina mod Kommissionen
      (Sag T-143/19)
      (2019/C 148/61)
      Processprog: engelsk
      
         Parter
      
      
         Sagsøger: Solar Ileias Bompaina AE (Athen, Grækenland) (ved advokaterne A. Metaxas og A. Bartosch)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  De anfægtede akter, der er vedtaget af Kommissionen annulleres, dvs. afgørelse C(2018) 6777 final af 10. oktober 2018 i det omfang, at de klager, der er indgivet til Kommissionen i sag SA.41794, forkastes, og navnlig punkt 111-121 i denne afgørelse og skrivelsen af 8. februar 2019 (B.2 VI/MJ/mkl D*2019/019026).
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført et anbringende om, at sagsøgerens proceduremæssige rettigheder er blevet tilsidesat, idet Kommissionen har undladt at definere det relevante referencesystem som retningslinje for bedømmelsen af den anfægtede foranstaltnings materielle selektivitet, at der er foretaget en urigtig bedømmelse af de faktiske omstændigheder, der er forelagt Kommissionen under den administrative procedure vedrørende spørgsmålet, om producenterne af vedvarende energikilder og energileverandører er forenelige, at den retlige analyse, der skal foretages af selektivitetskriteriet ved bedømmelsen af den anfægtede foranstaltnings materielle selektivitet, er urigtig, at der er meddelt en utilstrækkelig begrundelse, hvilket fremhæver, at der åbenbart ikke er foretaget en omhyggelig bedømmelse, og at der er foretaget en urigtig bedømmelse af sagens genstand som følge af en ukorrekt anvendelse af den påberåbte retspraksis.